stanford-oval/wikipedia huggingface dataset:
המנון דרום סודאן

| --- | --- |
 מדינה:  דרום סודאן דרום סודאן
 שפה:  אנגלית
 מילים:  49 משוררים
 לחן:  קבוצת תלמידים ומורים מהאוניברסיטה הלאומית של ג'ובה
 תאריך מעמד רשמי:  2011
 ‏האזנהקובץ:South Sudan Oyee! (instrumental).ogg‏Ⓘ‏
 
דרום סודאן הידד! (באנגלית: South Sudan Oyee!) הוא ההמנון הלאומי של דרום סודאן. השיר אומץ רשמית עם ההכרזה על מדינה ריבונית ב-9 ביולי 2011. מילות ההמנון נכתבו במשותף על ידי קבוצה של 49 משוררים בשנת 2010 בהתאם לקווים מנחים שהותוו על ידי הממשלה הזמנית והצבא. מנגינת ההמנון הולחנה על ידי קבוצת תלמידים ומורים מהאוניברסיטה הלאומית של ג'ובה. המנגינה נבחרה בתחרות פומבית, לאחר שהועדפה על פני הצעות אחרות, במסגרת תחרות לבחירת ההמנון הלאומי של המדינה העתידה לקום.
מילות השיר

| תרגום לעברית | אנגלית |
| --- | --- |
הו אלוהים,  אנו משבחים ומפארים אותך  על שנתת מחסדך לדרום סודאן,  ארץ של שפע רב  קיים אותנו מאוחדים בשלום ובהרמוניה.    הו מולדת,  אנו קמים בהניפנו דגל עם כוכב מנחה  ושרים שירי חירות בחדווה,  כיוון שצדק, עצמאות ושגשוג  ימלכו לעד.    הו פטריוטים נשגבים,  בואו נעמוד בדממה ונכבד,  בהצדיענו לחללינו אשר דמם  גיבש את יסוד אומתנו,  אנו נשבעים להגן על אומתנו    הו אלוהים, ברך את דרום סודאן.: Oh God,   We praise and glorify You   for Your grace on South Sudan,  Land of great abundance  uphold us united in peace and harmony.    Oh motherland,  we rise raising flag with the guiding star  and sing songs of freedom with joy,  for justice, liberty and prosperity  shall forever more reign.    Oh great patriots,  let us stand up in silence and respect,  saluting our martyrs whose blood  cemented our national foundation,  we vow to protect our Nation    Oh God, bless South Sudan.
ראו גם

דגל דרום סודאן
סמל דרום סודאן
הערות שוליים

↑  Southern Sudan prepares own anthem ahead of referendum, באתר BBC (באנגלית)
↑  A song for south Sudan: Writing a new national anthem, באתר BBC (באנגלית)
↑  המנון דרום סודאן וקישור להשמעתו (באנגלית)
הסוכנות הפדרלית לתחבורת רכבות

| --- | --- |
  סמל 
 דגל
 מידע כללי
 מדינה:  רוסיה 
 תחום שיפוט:  רוסיה רוסיה
 משרד אחראי:  משרד התחבורה
 סוכנות אם:  משרד התחבורה של רוסיה 
 סוכנות בת:  Samara State Transport University 
 תאריך הקמה:  9 במרץ 2004
 סוכנות קודמת:  משרד הרכבות
 מטה מרכזי:  מוסקבה, רוסיה
 עובדים:  2,000 
 http://www.roszeldor.ru
 
דגל שירות אבטחת הרכבות
הסוכנות הפדרלית לתחבורת רכבות (ברוסית: Федеральное агентство железнодорожного транспорта, בקצרה Росжелдор) היא סוכנות אכיפת חוק האחראית מטעם משרד התחבורה של רוסיה על אחזקות המדינה בתחום מסילות הברזל והרכבות ואחראית לפיקוח על חברות הרכבות ברוסיה והתנהלותן בתחום הרכבות.
משנת 2004 החברה אחראית לפיקוח על "מסילות הברזל הרוסיות" והחל משנת 2014, הסוכנות מנהלת את חברת הרכבות של חצי האי קרים.
הסכסוך באיטורי

הסכסוך באיטורי (בצרפתית: Guerre d'Ituri) הוא סכסוך מתמשך בין הקבוצה האתנית החקלאית לנדו לבין הקבוצה האתנית הפסטורליסטית חמה במחוז איטורי (אנ') שבצפון-מזרח הרפובליקה הדמוקרטית של קונגו. בעוד ששתי הקבוצות נלחמו מאז 1972, השם 'סכסוך איטורי' מתייחס לתקופת האלימות העזה בין 1999 ל-2003. הסכסוך המזוין נמשך עד היום.
הסכסוך החל בתחילת מלחמת קונגו השנייה, שהובילה להגברת התודעה האתנית, אספקה גדולה של נשק קל והיווצרותן של קבוצות חמושות שונות. גורמים ארוכי טווח יותר כוללים סכסוכי קרקע, מיצוי משאבי טבע, והמתחים האתניים הקיימים ברחבי האזור. בני לנדו היו מיוצגים בעיקר על ידי החזית הלאומית והאינטגרציוניסטית (FNI) בעוד שאיגוד הפטריוטים של קונגו (UPC) טען כי הם נלחמים למען בני החמה.
הסכסוך היה אלים ביותר. מעשי טבח בקנה מידה גדול בוצעו על ידי חברי שני הפלגים האתניים. בשנת 2006 דיווח ה-BBC כי עד 60,000 בני אדם נהרגו באיטורי מאז 1998. ארגון רופאים ללא גבולות טען ש"הסכסוך המתמשך באיטורי, הרפובליקה הדמוקרטית של קונגו, הוביל ליותר מ-50,000 הרוגים, יותר מ-500,000 אזרחים עקורים ולתמותה מתמשכת, גבוהה באופן בלתי מתקבל, מאז 1999". מאות אלפי אנשים נאלצו לעזוב את בתיהם והפכו לפליטים.
ביוני 2003 החל האיחוד האירופי ב"מבצע ארטמיס", במסגרתו שלח כוח שמירת שלום בהנהגת צרפת לאיטורי. כוח האיחוד האירופי הצליח להשתלט על בירת מחוז איתורי בוניה. למרות זאת, הלחימה ומעשי הטבח נמשכו באזורים הכפריים. החל מדצמבר 2003 הלחימה פחתה באופן משמעותי.
סכסוכי קרקע בין רועי חמה וחקלאי לנדו התחדשו בדצמבר 2017, וכתוצאה מכך החל גל מעשי טבח ובעקבותיו כפרים שלמים של בני החמה נהרסו ולמעלה ממאה בני אדם נרצחו. עשרות אלפים נמלטו לאוגנדה. בעוד שמעשי הטבח על ידי מיליציות הלנדו פסקו באמצע מרץ 2018, השמדת היבול, החטיפות וההרג נמשכו. האו"ם העריך כי עד 120 כפרי בני החמה הותקפו על ידי מיליציות הלנדו מדצמבר 2017 ועד אוגוסט 2018. ביוני 2023, לפחות 46 בני אדם נהרגו על ידי CODECO במחנה עקורים במחוז בהמה באדג'רה.
הלגונה הכחולה: התעוררות

| --- | --- |

כרזת הסרט
 מבוסס על:  הלגונה הכחולה 
 בימוי:  מיקאל סלומון 
 תסריט:  Henry de Vere Stacpoole 
 שחקנים ראשיים:  אינדיאנה אוונס היילי קיוקו כריסטופר אטקינס פרנק ג'ון יוז דניס ריצ'רדס Alix Elizabeth Gitter 
 צילום:  דניס לנואר 
 מדינה:  ארצות הברית 
 חברת הפקה:  לייפטיים 
 חברה מפיצה:  Sony Pictures Television, נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  2012 
 משך הקרנה:  85 דק' 
 שפת הסרט:  אנגלית 
 סוגה:  סרט רומנטי, סרט נעורים 
 אתר רשמי
 דף הסרט ב־IMDb
 
הלגונה הכחולה: התעוררות (באנגלית: Blue Lagoon: The Awakening) הוא סרט טלוויזיה רומנטי אמריקאי, שהוקרן בבכורה בערוץ Lifetime ב-16 ביוני 2012. בסרט מככבים אינדיאנה אוונס וברנטון ת'ווייטס, המבוסס על הרומן "הלגונה הכחולה" משנת 1980 והעיבודים הקולנועיים הקודמים שלו.
הסרט שונה מסרטי "הלגונה הכחולה" הקודמים מכמה בחינות. התפאורה היא עכשווית, בעוד שהסרטים הקודמים התרחשו כולם בתקופה הוויקטוריאנית. הדמויות הראשיות גדלו בחברה רגילה והן ולא גדלות על האי; האי שהדמויות הראשיות תקועים בו נמצא באיים הקריביים, בעוד שהסרטים הקודמים התרחשו באוקיינוס השקט. וזמן שווה בערך מוקדש לעולם הבלתי מתורבת של האי ולחברה האנושית שאליה נולדו הדמויות. כריסטופר אטקינס, השחקן הראשי מ"הלגונה הכחולה" משנת 1980, מופיע גם בסרט.
הסרט הופק בשיתוף סרטי סוני, שחברת הבת שלה סרטי קולומביה מימנה את העיבוד הקולנועי משנת 1980 ואת ההמשכון שלו משנת 1991, אך לא את הסרט משנת 1949 אשר זכויותיו נשלטות על ידי אולפני ITV.
עלילה

שני תלמידי תיכון, אמה ודין, יוצאים לטיול כיתתי בטרינידד כדי לעזור לבנות בית ספר לילדים מיעוטי יכולת. לאמה, תלמידה פופולרית, יש מסלול ברור אותו היא מתכננת בקפידה. הקוורטרבק של התיכון מפלרטט עם אמה, אם כי היא מתעניינת דווקא בדין, צעיר מבית ספרה, מתבודד שמסתבך באופן תמידי ויוצר קשר לעיתים רחוקות מאז מות אמו. לאחר שהסכין של דין הוחרמה, אביו מושך בחוטים כדי להחזיר את בנו לטיול. בלילה השני שלהם בטרינידד, דין ואמה משתתפים בנפרד במסיבה על סיפון יאכטה. במהלך המסיבה, אמה נופלת מהסיפון כאשר המשטרה מגיעה לפשוט במפתיע על היאכטה. דין קופץ למים ועוזר לה להיכנס לסירת ההצלה. ברצונו להימנע מלהסתבך בצרות, דין מנתק את החבל שמחבר את הסירה, רק כדי לגלות שאין מנוע.
לאחר שגילו שהאי נטוש, הם מגלים שסירת ההצלה נסחפה לים. לא בטוחים אם הם ינצלו, אמה ודין חייבים לסמוך זה על זה כדי לשרוד. יחד, הם לומדים להצית מדורה, לדוג ולמצוא מזון. הקשר ביניהם מתפתח לקשר רומנטי. אביו של דין, ג'ק, ואמה של אמה, ברברה מגיעים לטרינידד. אמה מגלה שהוריה קבעו מראש את עתידה מבלי שהיא תטיל ספק בכך. לאחר חיפוש נרחב, ממשלת טרינידד מסיימת רשמית את החיפוש אחריהם. ג'ק וברברה ממשיכים לחפש, וג'ק שוכר מסוק פרטי. כאשר דין ואמה מוצאים שלד אנושי, דין מרגיע את אמה הנסערת על ידי כך שהוא מנשק אותה. השניים נכנעים לרגשותיהם הגוברים על ידי קיום יחסי מין. בבוקר שלאחר המפגש המיני שלהם, אמה מוצאת את דין חופר קבר לשלד. כשנשאל על כך, הוא הופך לעצבני, אבל בסופו של דבר מודה שהוא קיווה שזו סגירת מעגל עם מותה של אמו, כשהוא סובל מאשמה על שגרם בשוגג לתאונה הקטלנית שלה. ללא זכר לאמה או דין שנמצאו, ג'ק וברברה כבר לא יכולים להזניח את האחריות האישית שלהם ושניהם חוזרים הביתה. ככל שהיחסים המיניים של אמה ודין נמשכים, הם חולקים פרטים אינטימיים נוספים, כולל רצון הדדי להביא ילדים לעולם, אבל הקושי בחיים על האי והדאגה למשפחתה מלחיצים יותר ויותר את אמה.
לאחר שנתקעו במשך 100 ימים, אמה ודין נחלצים על ידי מסוק תיירים. הם נפגשו על ידי משפחה, חברים ותקשורת. אמה שוב פופולרית בבית ספר בעוד דין, עדיין מנודה למחצה, נמנע מלפנות אליה בפומבי. בהסתגלות מחדש לחיי היומיום, מערכת היחסים שלהם הופכת מתוחה ומרוחקת. אמה משתתפת בנשף הסיום, בעוד דין הולך רק בגלל שאביו עודד אותו. אמה מזהה את דין בחוץ מתבונן בה מבעד לחלון. חברתה של אמה, ליזי, מעודדת אותה ללכת אליו. אמה ודין מתנשקים בלהט ואז רוקדים יחד.
שחקנים ודמויות

אינדיאנה אוונס – אמליין "אמה" רובינסון
ברנטון ת'ווייטס – דין מקמולן
דניס ריצ'רדס – ברברה רובינסון, אמה של אמה
פטריק סנט. אספריט – ג'ק מקמולן, אביו של דין
פרנק ג'ון יוז – פיל רובינסון, אביה של אמה
אליקס אליזבת גיטר – ליזי
קארי וומפלר – סטטיסי רובינסון, אחותה של אמה
ג'ייקוב ארטיסט – סטיבן סאליבן
היילי קיוקו – הלן
איימי קאררו – ג'וד
אנני טדסקו – ג'ב קולייר, מורה מלווה בטיול
כריסטופר אטקינס – מר כריסטיאנסן, המורה המלווה בטיול
הפקה

קידום הפקת הסרט החל בשנת 2004, עם הת'ר רוטמן ומאט הלר ככותבים. הוא נכנס לתהליכי הפקה בשנת 2011 עם תוכניות לצילומים בפוארטו ריקו בפברואר.
ברנטון ת'ווייטס סיפר שמעולם לא שמע על סרטי "הלגונה הכחולה" לפני כן, ולאחר שלוהק, צפה בשני הסרטים הקודמים לצורך מחקר, אם כי הוא הודה שלא יכול היה להביא את עצמו לצפות בחזרה ללגונה הכחולה בשלמותו.
במהלך צילומי הסצנות בלגונה, ת'ווייטס ואינדיאנה אוונס היו כל כך קרים אחד כלפי השנייה עד שלא יכלו לדבר כמו שצריך, מה שהצריך להחיל דיבוב על הסצנות הללו.
ההפקה החלה בקליפורניה ולאחר מכן עברה לאי מאווי בהוואי.
הערות שוליים

↑  Harris, Will (16 ביוני 2012). "Blue Lagoon: The Awakening". The A.V. Club. {{cite web}}:  (עזרה)
↑  "Breaking News - Lifetime Original Movie "Blue Lagoon: The Awakening," Starring Denise Richards, Brenton Thwaites and Indiana Evans, to Premiere June 16" (הודעה לעיתונות).
↑  Andreeva, Nellie (9 בדצמבר 2011). "Lifetime Greenlights 'Blue Lagoon' Remake". Deadline Hollywood. נבדק ב-1 ינו' 2021. {{cite web}}:  (עזרה)
↑  Andreeva, Nellie (6 בפברואר 2012). "Lifetime's 'Blue Lagoon' Reboot Casts Leads". Deadline Hollywood. {{cite web}}:  (עזרה)
1 2  Ng, Philiana (15 ביוני 2012). "Back to 'Blue Lagoon': Rising Heartthrob Brenton Thwaites on Remaking an Erotic Camp Classic (Video)". The Hollywood Reporter. ארכיון מ-17 ביוני 2012. נבדק ב-17 במאי 2020. {{cite web}}:  (עזרה)
↑  "Blue Lagoon Remake Shot on Maui Airs June 16". Maui Now. 5 ביוני 2012. {{cite web}}:  (עזרה)
הקונסרבטואר של פריז

| --- | --- |


 גרנד אקול
 תקופת הפעילות:  3 באוגוסט 1795 – הווה (229 שנים) 
 מייסדים:  ברנרד שארט 
 בעלי תפקידים
 יו"ר:  Stéphane Pallez 
 מנהל:  Émilie Delorme (1 בינואר 2020) 
 סגל:  388 מורה (נכון ל־2020) 
 תלמידים
 :  1,339 (נכון ל־2020) 
 מיקום
 מדינה:  צרפת צרפת
 קואורדינטות:  48°53′20″N 2°23′27″E﻿ / ﻿48.888888888889°N 2.3908333333333°E﻿ / 48.888888888889; 2.3908333333333
 אתר רשמי
  (למפת פריז מוגדלת) הקונסרבטואר של פריז(למפת פריז רגילה) הקונסרבטואר של פריז
 
הקונסרבטואר למוזיקה של פריז (בצרפתית: Conservatoire de Paris) הוא אקדמיה למוזיקה ומחול שנוסד ב-1795. כיום שוכן המוסד בשדרת ז'אן ז'ורס ברובע ה-19 של פריז. תוכנית הלימודים של הקונסרבטואר כוללת מוזיקה, מחול ודרמה ויונקת ממסורות "האסכולה הצרפתית". ב-1946 התפצל המוסד לשני קונסרבטוריונים, האחד, למשחק, תיאטרון ודרמה ידוע בשם הקונסרבטואר הלאומי הגבוה לאמנות הדרמה (Conservatoire national supérieur d'art dramatique) והשני, למוזיקה ומחול, ידוע בשם "הקונסרבטואר הלאומי הגבוה למוזיקה ולמחול של פריז" (Conservatoire national supérieur de musique et de danse de Paris).
שני הקונסרבטוריונים פועלים בפיקוח משרד התרבות והתקשורת של צרפת.
היסטוריה > כיום

עד שנות ה-40 גדלו הקונסרבטוריונים של פריז ונמנו על הגדולים והיוקרתיים ביותר באירופה. ב-1946 התפצל הקונסרבטואר לשלושה קונסרבטוריונים: למוזיקה, למחול ולאמנויות הדרמה. הקונסרבטוריונים מכשירים יותר מ-1200 תלמידים בתוכניות מובנות בהנחיית 350 פרופסורים בתשע מחלקות.
היסטוריה > הקונסרבטוריון הלאומי הגבוה לאמנות הדרמה

הקונסרבטואר הלאומי הגבוה לאמנות הדרמה (Conservatoire national supérieur d'art dramatique) הוא הקונסרבטוריון למשחק, דרמה ותיאטרון, הידוע בראשי התיבות CNSAD
המוסד שוכן בבניין ההיסטורי המקורי של הקונסרבטואר, ברחוב הקונסרבטואר ברובע התשיעי של פריז. בתיאטרון הקונסרבטואר ניתנות לעיתים קרובות הצגות פתוחות לקהל ללא תשלום בביצוע סטודנטים.
היסטוריה > הקונסרבטוריון הלאומי הגבוה למוזיקה ולמחול

ה-Conservatoire national supérieur de musique et de danse de Paris, הידוע בראשי התיבות CNSMDP, הוא קונסרבטוריון נפרד למוזיקה ולמחול. ממשלת צרפת בנתה את הקמפוס החדש והמרשים בסגנון אדריכלי יוצא דופן בחדשנותו ברובע ה-19 של פריז. האדריכל היה כריסטיאן דה פורטצמפארק.
עוגב הצינורות של הקונסרבטוריון נבנה בשנת 1991 באוסטריה.
ראו גם

פרס רומא
לקריאה נוספת

Pierre, Constant, editor (1900). Le Conservatoire national de musique et de déclamation. Documents historiques et administratifs. Paris: Imprimerie National. 1031 pages. View at Google Books
בניין הקונסרבטוריון הקודם (עד 1911) ברובע ה-9 של פריז, כיום משכן CNSAD.
הכניסה לקונסרבטוריון הלאומי לאמנות הדרמה
המנון סן מרינו

| --- | --- |
תווי ההמנון
תווי ההמנון
 מדינה:  סן מרינו סן מרינו
 שפה:  איטלקית
 מילים:  פדריקו קונסולו
 לחן:  פדריקו קונסולו
 תאריך מעמד רשמי:  1894 (לחן)
 ‏האזנהקובץ:Inno Nazionale della Repubblica.ogg‏Ⓘ‏
ההמנון הלאומי של הרפובליקה (באיטלקית: Inno Nazionale della Repubblica) הוא המנונה הלאומי של המדינה הזעירה סן מרינו. הוא נכתב על ידי פדריקו קונסולו, כנר ומלחין מסן מרינו, והוכרז רשמית בשנת 1894. זהו אחד ההמנונים הלאומיים הבודדים שאין להם מילים, ולכן הוא נקרא פשוט "ההמנון הלאומי". ג'וזואה קרדוצ'י כתב לו מילים, אך ממשלת סן מרינו מעולם לא אימצה אותן באופן רשמי. הוא מושמע באופן קבוע ברחובות העיר סן מרינו על ידי נגני התזמורת הצבאית של סן מרינו במהלך חגים לאומיים ודתיים.
המילים הלא-רשמיות להמנון באיטלקית

| תרגום לעברית | תעתיק עברי | איטלקית |
| --- | --- | --- |
| הו רפובליקה עתיקה,  לך הכבוד, טהורה  לך הכבוד    נאמנות נדיבה,  ללא-רבב.  הו, רפובליקה.    כבוד וחיי נצח,  עם חיי  ותהילת איטליה    הו רפובליקה,  לך הכבוד. |  אוֹ אַנְטִיקָה רֶפּוּבְּלִיקָה  אוֹנוֹרֶה אַ טֶה וִירְטוּאוֹזָה  אוֹנוֹרֶה אַ טֶה    גֶ'נֶרוֹזָה פִידֶנְטֶה  וִירְטוּאוֹזָה  אוֹ, רֶפּוּבְּלִיקָה    אוֹנוֹרֶה אֶ וִיוִי אִטִרְנָה  קוֹן לַה וִיטָה  אֶ גְּלוֹרִיָה דְּ'אִיטַלְיָה    אוֹ רֶפּוּבְּלִיקָה  אוֹנוֹרֶה אַ טֶה | Oh antica Repubblica  Onore a te virtuosa  Onore a te    Generosa fidente,  Virtuosa.  Oh, Repubblica      Onore e vivi eterna  Con la vita  E gloria d'Italia    Oh Repubblica  Onore a te. |
ראו גם

דגל סן מרינו
סמל סן מרינו
הערות שוליים

↑  באתר סן מרינו
המפלגה הרדיקלית (צרפת)

| --- | --- |
 מדינה:  צרפת
 מנהיגים:  Laurent Hénart 
 תקופת הפעילות:  1901–הווה (כ־123 שנים)
 אידאולוגיות:  ליברליזם, ליברליזם חברתי
 מטה:  פריז, place de Valois 
 מיקום במפה הפוליטית:  מרכז-ימין
 ארגונים בינלאומיים:  הברית של ליברלים ודמוקרטים באירופה
 parti-radical.fr
 
המפלגה הרדיקלית (בצרפתית - Parti radical) היא מפלגת מרכז ליברלית בצרפת.
המפלגה, שנוסדה ב-1901 הייתה מפלגת השלטון במהלך חלק ניכר מתקופת הרפובליקה הצרפתית השלישית, והיא כיום המפלגה הפוליטית הוותיקה ביותר בצרפת.
המנון סנגל

| --- | --- |

 מדינה:  סנגל סנגל
 שפה:  צרפתית
 מילים:  לאופולד סדאר סנגור
 לחן:  ארבר פפה
 תאריך מעמד רשמי:  1960
 
פרטו כולם על קורותיכם, הכו בבלפונים (בצרפתית: Pincez tous vos koras, frappez les balafons) הוא ההמנון הלאומי של סנגל. השיר נכתב על ידי לאופולד סדאר סנגור והולחן על ידי ארבר פפה. הוא אומץ על ידי המדינה ב-1960. ההמנון מושר בצרפתית שהיא השפה הרשמית במדינה.
הקורה והבלפון שמוזכרים בהמנון ובשמו הם כלי נגינה ייחודיים לסנגל.
מילות השיר

| תרגום לעברית | צרפתית |
| --- | --- |
פרטו כולם על קורותיכם, הכו בבלפונים  האריה האדום שאג.  מְאַלֵּף הערבה  זינק בקפיצה,  בהפיגו את החושך.  שמש מעל לפחדינו, שמש מעל לתקוותנו.  בעמידה, אחים, הנה אפריקה מכונסת.    פזמון:  סיבי לבי הירוק.  שכם אל שכם, יותר מאחים שלי,  הו סנגלים, בעמידה!  הבה נחבר את הים והמעיינות, הבה נחבר את הערבה ואת היער!  השבח לאמא אפריקה, השבח לאמא אפריקה.    סנגל את בנה של קצף האריה  את עולה בלילה בדהרת סוסים  השיבי לנו, הו! השיבי לנו את כבוד אבותינו  מפוארים כמו הובנה וחזקים כמו השריר  אנו אומרים את זכויותינו – בחרב אין ולא רבב    (פזמון)    סנגל, אנו לוקחים על עצמנו את המטרה הגדולה שלך:  לקבץ את האפרוחים במקלט מפני הדיות  כדי להקים, ממזרח למערב, מצפון לדרום,  עם אחד יחיד, עם ללא טלאים  אבל עם הפונה לכל רוחות העולם.    (פזמון)    סנגל, כמוך, כמו כל גיבורינו,  אנו נהיה קשוחים בלי שנאה ושתי ידיים פתוחות.  את החרב אנו נניח בעת שלום בנדן,  שכן העבודה תהיה נשקנו כמו גם המילים.  הבנטו (עמים) הוא אח, כמו גם הערבי והלבן.    (פזמון)    אבל אם האויב יבעיר את גבולותינו  נקום כולנו והנשק באגרוף:  עם אחד באמונתו קורא תגר על האסונות  הצעירים והזקנים, הגברים והנשים.  המוות, כן! אנו אומרים מוות, אבל לא בושה.    (פזמון): Pincez tous vos koras, frappez les balafons.  Le lion rouge a rugi.  Le dompteur de la brousse  D'un bond s'est élancé,  Dissipant les ténèbres.  Soleil sur nos terreurs, soleil sur notre espoir.  Debout, frères, voici l'Afrique rassemblée    Refrain:  Fibres de mon cœur vert.  Épaule contre épaule, mes plus que frères,  O Sénégalais, debout !  Unissons la mer et les sources, unissons la steppe et la forêt !  Salut Afrique mère, salut Afrique mère.    Sénégal toi le fils de l'écume du lion,  Toi surgi de la nuit au galop des chevaux,  Rend-nous, oh ! rends-nous l'honneur de nos ancêtres,  Splendides comme ébène et forts comme le muscle  Nous disons droits – l'épée n'a pas une bavure.    (Refrain)    Sénégal, nous faisons nôtre ton grand dessein :  Rassembler les poussins à l'abri des milans  Pour en faire, de l'est à l'ouest, du nord au sud,  Dressé, un même peuple, un peuple sans couture  Mais un peuple tourné vers tous les vents du monde.    (Refrain)    Sénégal, comme toi, comme tous nos héros,  Nous serons durs sans haine et des deux bras ouverts.  L'épée, nous la mettrons dans la paix du fourreau,  Car le travail sera notre arme et la parole.  Le Bantou est un frère, et l'Arabe et le Blanc.    (Refrain)    Mais que si l'ennemi incendie nos frontières  Nous serons tous dressés et les armes au poing :  Un peuple dans sa foi défiant tous les malheurs,  Les jeunes et les vieux, les hommes et les femmes.  La mort, oui ! Nous disons la mort, mais pas la honte.    (Refrain)
ראו גם

דגל סנגל
סמל סנגל
הפרדוקס של קרי

הפרדוקס של קרי (Curry's paradox) הוא פרדוקס ממשפחת הפרדוקסים של התייחסות עצמית, הכוללת גם את פרדוקס השקרן ואת הפרדוקס של ראסל. בדומה לשני הפרדוקסים הללו, הפרדוקס של קרי מציג את הבעייתיות שבתורת קבוצות נאיבית ובתורת אמת נאיבית. אך בניגוד לשני האחרונים, הפרדוקס של קרי לא כולל שימוש בשלילה. הפרדוקס הוא שכל משפט שיחליף את ב' במבנה המשפט "אם המשפט הזה נכון, אז ב'" ניתן להוכחה כאמיתי, גם אם ברור לכל שהוא שקרי. לדוגמה, אם נחליף את ב' במשפט השקרי "כל הסוסים מדברים עברית", אז מניתוח לוגי של המשפט: "אם המשפט הזה נכון, אז כל הסוסים מדברים עברית" ניתן יהיה להסיק שכל הסוסים אכן דוברי עברית, אף על פי שברור כי אין זה כך.
אם-אז

בלוגיקה, טענות מהסוג "אם א' אז ב'" מכונות טענות תנאי, כך  שא' נקרא הרישא של טענת התנאי, ב' נקרא הסיפא של טענת התנאי, והביטוי "אם...אז" הוא הקשר הלוגי אם-אז. טענה מהצורה הזאת היא שקרית אם ורק אם א' הוא נכון וב' איננו נכון:
אם השמש זורחת במזרח (אמת) אז השמש שוקעת במערב (אמת) : אמת.
אם השמש זורחת במערב (שקר) אז השמש שוקעת במערב (אמת) : אמת.
אם השמש זורחת במערב (שקר) אז השמש שוקעת במזרח (שקר) : אמת.
אם השמש זורחת במזרח (אמת) אז השמש שוקעת במזרח (שקר) : שקר.
חשוב לשים לב כי אין שום דרישה ליחס סיבתי כלשהו במציאות בין הטענה בחלק הראשון לטענה בחלק השני. ערך האמת של המשפט כולו נובע אך ורק מערכי האמת של כל אחד מהצדדים, באופן בלתי תלוי בקיומו או היעדרו של קשר ביניהם.
הוכחת המשפט

דרך שימוש בהגדרת הקשר אם-אז (טבלת אמת), ניתן להראות שהטענה "אם המשפט הזה נכון, אז כל הסוסים מדברים עברית" נכונה (ולכן גם הטענה "כל הסוסים דוברי עברית" נכונה). נקרא למשפט הזה "משפט א'". אפשר לנסח אותו גם כך: "אם משפט א' נכון, אז כל הסוסים מדברים עברית".
נוכיח זאת בשני שלבים:
בשלב ראשון, נניח (לצורך הוכחה בדרך השלילה) כי הטענה כולה היא שקרית.
כפי שהוסבר, טענה מסוג זה (אם-אז) היא שקרית אך ורק אם החלק הראשון הוא אמת, והחלק השני הוא שקר. לכן החלק הראשון ("משפט א' נכון") בהכרח נכון.
אם כן, על סמך ההנחה שמשפט א' שקרי הגענו למסקנה שמשפט א' נכון. זוהי סתירה.
רואים שההנחה כי משפט א' שקרי מביאה לסתירה, ומכאן נובע כי משפט א' הוא נכון.
שלב שני:
משפט א' הוא נכון, כפי שהראינו בשלב הקודם.
משפט א' הוא מהצורה "אם א' אז ב'". כיוון ש-א' נכון, וכדי שהמשפט כולו יהיה נכון, בהכרח גם ב' נכון. (אם ב' שגוי, המשפט כולו הוא מהצורה "אם [אמת] אז [שקר]" ולכן שקרי). ב', כזכור, הוא הטענה כי כל הסוסים מדברים עברית.
מכאן מחייב שהטענה "כל הסוסים דוברי עברית" היא אמיתית.
ניתן גם להוכיח באופן סינטקטי את הטענה. בדרך זו מניחים את רישא של הטענה ומוכיחים את הסיפא. אם מניחים את הרישא מניחים כי הטענה היא אמיתית. מכאן יוצא שכל טענת התנאי היא אמיתית. כעת, במודוס פוננס, ניתן לגזור את הסיפא, כלומר את הטענה שכל הסוסים דוברי עברית.
המנון ערב הסעודית

| --- | --- |
 מדינה:  ערב הסעודית ערב הסעודית
 מילים:  אבראהים חפאג'י
 לחן:  עבד א-רחמן אל-ח'טיב
 תאריך מעמד רשמי:  1950
 ‏האזנהקובץ:Saudi Arabian national anthem, performed by the United States Navy Band.oga‏Ⓘ‏
 
עאש אל מליכ ("יחי המלך") הוא ההמנון הלאומי של ערב הסעודית. השיר מפאר את אללה ומבקש ממנו להעניק למלך הסעודי חיים ארוכים. מילות השיר נכתבו על ידי אבראהים חפאג'י (יליד 1935) ואת הלחן חיבר עבד א-רחמן אל-ח'טיב (יליד 1923). השיר אומץ כהמנון לאומי בשנת 1950.
מילות ההמנון

| ערבית | תעתיק | תרגום לעברית |
| --- | --- | --- |
|  سارعي للمجد و العلياء مجدي لخالق السماء وارفعي الخفاق أخضر يحمل النور المسطر رددِي الله أكبر يا موطني موطني قد عشت فخر المسلمين عاش الملك للعلم والوطن |  סארעי ללמג'ד ואל-עליאא מג'די לח'אלק אל-סמאא וארפעי אל-ח'פאק אח'דר יחמל אל-נור אל-מסטר רדדי אללה אכבר ... יא מוטני מוטני קד עשת פח'ר אל-מסלמין עאש אל-מליכ ללעלמ ואל-וטן |  חושו לתהילה ולעליונות הללו את בורא הרקיע והניפו הדגל הירוק הנושא את סמל האור חזרו ואמרו - אללה הגדול ביותר הו אומתי, אומתי, גאוות כל המוסלמים יחי המלך, לדגל ומולדת! |
ראו גם

דגל ערב הסעודית
סמל ערב הסעודית
הפרדוקס של רישאר

בלוגיקה, הפרדוקס של רישאר הוא אנטינומיה סמנטית של תורת הקבוצות ושפה טבעית.
פרדוקס זה תואר לראשונה על ידי המתמטיקאי הצרפתי ז'ול רישאר בשנת 1905, ומשמש בדרך כלל כדי להדגיש את חשיבותה של הבחנה קפדנית בין מתמטיקה למטא-מתמטיקה.
ניסוח הפרדוקס

להלן גרסה העוסקת באריתמטיקה של מספרים שלמים.
נניח כי ביכולתנו להגדיר ולנסח בבהירות באמצעות מילים (לצורך הדוגמה בעברית) את התכונות האריתמטיות הטהורות של מספרים מונים.

כדי להימנע ממעגליות ומנסיגה אינסופית בשרשרת ההגדרות, מושגים אחדים המתייחסים לתכונות האריתמטיות יישארו ללא הגדרה מפורשת – מפני שבכל מערכת היסק יש להתחיל מאקסיומות כלשהן. אך לצורך הטיעון נניח כי המושגים היסודיים הבלתי-מוגדרים מובנים בדרך כזאת או אחרת (למשל "מספר שלם הוא סכום של שני מספרים שלמים"). כך למשל נגדיר:
"מספר ראשוני הוא מספר שלם המתחלק ללא שארית רק בעצמו ובאחד".
"מספר ריבועי הוא מספר שלם השווה למכפלת מספר שלם כלשהו בעצמו".
כל הגדרה כזאת מכילה מספר סופי של מילים ואותיות. על כן ניתן לערוך את ההגדרות בזו אחר זו ביחס סדר מילוני, כלומר על פי מספר האותיות שבה ועל פי סדר אלפביתי.
על סמך סדר זה ניתן להצמיד לכל הגדרה מספר שלם יחיד המייצג את מיקומה בסדרת ההגדרות – כלומר להגדרה בת מספר האותיות הקטן ביותר נצמיד 1, לבאה אחריה 2 וכן הלאה.

כיוון שכך, ייתכן לעיתים כי מספרה של הגדרה כלשהי מקיים את התכונה האריתמטית המתוארת בהגדרה – נניח למשל כי להגדרת המספר הראשוני הנ"ל נצמיד 47 (מספר ראשוני), ולהגדרת המספר הריבועי הנ"ל נצמיד 48 (מספר לא-ריבועי).

עתה נגדיר: "מספר רישארי x הוא מספר שלם שאינו מקיים את התכונה האריתמטית המתוארת בהגדרה שמספרה הסידורי x בסדרת ההגדרות". המספר 48 הנ"ל הוא אכן כזה. הגדרה זו לכאורה מתארת תכונה של מספרים שלמים, ולכן בעצמה שייכת לסדרת ההגדרות – כלומר יש לה מספר סידורי n כלשהו. האם n רישארי או להפך?

אם n רישארי אזי הוא אינו מקיים את התכונה "להיות רישארי". אם n לא-רישארי אזי הוא מקיים את התכונה "להיות רישארי". סתירה!
פתרון הפרדוקס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המנון האיטי

| --- | --- |

 מדינה:  האיטי האיטי
 שפה:  צרפתית
 מילים:  ג'סטין להריסון
 לחן:  ניקולאס ג'פרארד
 תאריך מעמד רשמי:  1 בינואר 1904
 ‏האזנהקובץ:Haiti National Anthem.ogg‏Ⓘ‏
ההמנון הלאומי של האיטי הקרוי בשם "La Dessalinienne" (מצרפתית: שיר הדסלין). ההמנון נכתב על ידי ג'סטין להריסון והולחן על ידי ניקולאס ג'פרארד. ההמנון נקרא על שמו של המנהיג המהפכן ושליטה הראשון של האיטי, ז'אן-ז'אק דסלין.
היסטוריה

ב-1903 נערכה תחרות לכתיבת ההמנון הלאומי שנערכה כהנצחה ביום השנה ה-100 למרד העבדים בהאיטי. מילות השיר שנכתבו על ידי ג'סטין להריסון והלחן הצבאי שכתב ניקולאס ג'פרארד זכו בתחרות, ההמנון זכה למעמד רשמי כשנה לאחר מכן, ב-1904.
ב-1903 בוצעה גרסת בכורה להמנון ששר הזמר ההאיטי המשפיע, אוגוסט דה פרדינס, הידוע בכינויו קנדג'ו.
היסטוריה > גרסה לא רשמית

קיימת גרסה בקריאולית האיטית שנוצרה על ידי ריימונד א. מויס. הזמר ההאיטי, אנסי דרוז, עזר לפרסם את השיר. אף על פי שגרסה זו צברה פופולריות רבה ברחבי המדינה, בחוקת האיטי (1987) אין הזכר כלשהו לגרסה זו.